NaiveNeuron/SloPal huggingface dataset:
Žitňanská, Jana, poslankyňa NR SR (2022-02-02):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci, ďalej aby za gestorský výbor určila hlasovaním Výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní.
Burian, Jozef, poslanec NR SR (2010-10-12):
Ďakujem. Vážený pán predsedajúci, vážený pán minister, vážené kolegyne, kolegovia, budem o niečo kratší. V podstate mám také dva body, ktoré sú závažné podľa môjho názoru. Prvá vec je, že sa vytvára, týmto zákonom sa vytvára právna neistota v právnom systéme a v systéme, by som povedal, fungovania podnikateľského prostredia na Slovensku minimálne tým, čo tu už bolo aj mojím predrečníkom povedané. Faktom ale zostáva to, že ak by táto právna úprava bola nutná na to, aby zabezpečovala povedzme pozitívnejšie ekonomické dáta pre Slovensko, pochopil by som. Pochopil by som, že je to povedzme nejaká ideológia povedzme nejakého stredopravého zoskupenia alebo koalície, ale opakom je pravda. Opakom je pravda aj to, že práve takáto právna úprava zabezpečí to, aby tí, ktorí hľadali riešenia, ako obchádzať platenie dane z pridanej hodnoty, ako fixľovali na týchto pokladniach, tak tak to budú ďalej môcť povedzme to riešiť ďalšie dva roky. A problémom je to, čo tu už bolo spomínané, ten dopad, ktorý by mohol byť pozitívny pre štátny rozpočet niekde na úrovni 100 až 150 mil. eur. A už potom si môžme aj fakt rozprávať o tom, kde môžu byť tieto peniaze alebo na čo by mohli byť použité, alebo aké povedzme právne, nazvem to, avantúry, ktoré sú podľa môjho názoru v zákone, hlavne v zákone o dani z príjmov, aby jednoducho mohli byť odstránené. Lebo myslím, že toto by vysoko nahradilo rôzne nejasnosti, ktoré sú povedzme v zákone, hlavne dane z pridanej hodnoty. Potom ešte jednu takú malú poznámku, pán minister Mikloš, bohužiaľ, až teda, keď bola uzavretá rozprava, hovoril o tom, že aké sú možnosti získať alebo ako zabezpečiť to, aby DPH nebolo obchádzané. Tak toto je jeden z možných spôsobov, jeden z možných spôsobov, ako zabezpečiť riešenie DPH. Mám aj niekoľko ďalších, môžem kľudne, ako môžem diskutovať o tomto. Ale faktom je, že tak, ako je dnes postavená právna neistota v tomto zákone, myslím, že to už dávno nebolo, aby tí, ktorí si naobjednávali alebo objednali množstvo týchto registračných pokladníc, čo urobili tie skúšobné úrady atď., myslím, že tak, ako sa to zhodilo zo stola, to mám pocit, že to tu ešte málokedy bolo alebo nepamätám si veľmi v Národnej rade, aby sa dva mesiace alebo tri mesiace pred koncom roka postavil na ruby jeden zákon, ktorý mal byť a bol plnohodnotne pripravený a bola na to aj príprava urobená. Ďakujem pekne za pozornosť.
Pellegrini, Peter, predseda NR SR (2014-11-27):
Ďakujem pekne, pán poslanec. Žiadny z poslancov nechce reagovať s faktickou poznámkou. (Prerušenie predsedajúceho rečníkom.)
P. Hrušovský, predseda NR SR: (2005-01-19):
A poprosím pána ministra Ruska, aby z poverenia vlády Slovenskej republiky uviedol a odôvodnil vládny návrh zákona, ktorým sa mení a dopĺňa zákon č. 22/2004 Z. z. o elektrickom obchode a o zmene a doplnení zákona č. 128/2002 Z. z. a zákona č. 284/2002 Z. z., ktorý prerokúvame ako tlač 984. Nech sa páči. (Rokovanie o vládnom návrhu zákona, ktorým sa mení a dopĺňa zákon č. 22/2004 Z. z. o elektrickom obchode a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení zákona č. 284/2002 Z. z. , tlač 984.) P. Rusko, podpredseda vlády a minister hospodárstva SR: Ďakujem pekne za slovo, pán predseda. To je zákon o elektronickom obchode a o zmene a doplnení zákona o štátnej kontrole vnútorného trhu. Na základe poverenia vlády predkladám na rokovanie Národnej rady Slovenskej republiky návrh novelizácie zákona o elektronickom obchode. Účelom tejto novelizácie je dopracovať do zákona tie časti smernice Európskej únie o elektronickom obchode, ktoré neboli premietnuté do platného zákona. Predmetným návrhom zákona sa dopĺňajú a menia ustanovenia týkajúce sa obmedzenia slobody poskytovania služieb informačnej spoločnosti v záujme ochrany bezpečnosti štátu, verejného poriadku, životného prostredia, zdravia a života občanov a spotrebiteľa. V oblasti poskytovania služieb v regulovaných povolaniach, napríklad advokáti, daňoví poradcovia, lekári a audítori, sa ukladá poskytovateľom týchto služieb povinnosť dodržiavať aj osobitné pravidlá príslušnej profesijnej komory alebo samosprávnej stavovskej organizácie zriadenej osobitným predpisom a zákonom, a to aj vtedy, keď tieto pravidlá nemajú záväznosť právneho predpisu, ale sú ustanovené ako príslušné pravidlá správania sa v danej profesii, napríklad na úrovni etických kódexov. Poskytovatelia týchto služieb sú tiež povinní informovať o príslušnej profesijnej komore, o akademickom titule a členskom štáte jeho nadobudnutia, o pravidlách výkonu povolania a poskytovania služieb ustanovených príslušnou komorou, ako aj o možnosti prístupu k informáciám o príslušnej profesijnej komore. Oblasť medzinárodnej spolupráce o elektronickom obchode sa okrem ministerstva hospodárstva rozširuje aj na orgán dohľadu, ktorým je Slovenská obchodná inšpekcia, a príslušné profesijné komory, ktoré môžu komunikovať v rozsahu svojej pôsobnosti s partnerskými organizáciami členských štátov Európskej únie. Vážený pán predseda, vážení páni poslanci, pani poslankyne, žiadam vás o podporu tohto zákona. Ďakujem pekne.
Kollár, Boris, predseda NR SR (2021-06-22):
S ďalšou faktickou poznámkou vystúpi pán poslanec Šefčík.
Kamenický, Ladislav, poslanec NR SR (2012-12-05):
Dajte teraz, prosím, hlasovať o druhom pozmeňujúcom návrhu poslanca Lipšica.
Bugár, Béla, podpredseda NR SR (2011-12-08):
Dávam teraz slovo spoločnému spravodajcovi z výboru pre hospodárstvo, výstavbu a dopravu pánovi poslancovi Lázslóovi Solymosovi a prosím ho, aby podal správu o výsledku prerokovania tohto návrhu vo výboroch. Nech sa páči.
Šeliga, Juraj, podpredseda NR SR (2020-11-03):
Poobede… Vypnite, prosím, mikrofón pánovi poslancovi Kotlebovi. Máte pravdu. Sú to tí poslanci, ktorí odmietli predložiť potvrdenie – pán poslanec Beluský, Ďurica, Kočiš, Kotleba Marian, Kotleba Marek, pán poslanec Krúpa, pán poslanec Mazurek, pán poslanec Medvecký, pán poslanec Mizík, Schlosár, Suja, Šimko a Urban. Zákon platí pre všetkých rovnako a vy nie ste nadľudia. Vy nie ste nadľudia. (Potlesk.) Poprosím vás, poobede budeme pokračovať v tlači 220. (Reakcie z pléna.) Poobede budeme pokračovať (výkriky v sále), poobede (reakcia z pléna: „ Ako chcete vykázať toho, čo tu nie je?“ ), poobede budeme, poprosím vás o kľud. (Reakcia z pléna: „ Medvecký je v karanténe .“) Poobede budeme pokračovať. (Reakcia z pléna: „ Medvecký je v karanténe .“) Ukľudnite sa, prosím vás. (Reakcia z pléna: „ Ako chcete vykázať toho, čo tu nie je?“ ) Ukľudnite sa, prosím vás. Nechajte... (Reakcia z pléna: „ Ako chcete vykázať toho, čo tu nie je, mi povedzte? “) Počkajte, nech dočítam. (Reakcia z pléna: „ Ako chcete vykázať toho, čo tu nie je?“ ) Poobede budeme pokračovať k tej tlači, pán poslanec Kotleba, poobede budeme pokračovať k tlači 220. (Reakcia z pléna: „ Vykazujete Medveckého, ktorý tu nie je .“) Počkajte; poobede budeme pokračovať v tlači 220, potom pán minister Krajčí a potom pán minister Doležal. Ak tu nie, nie je... počkajte... (reakcia z pléna.) Ale nekričte, prosím vás. Ja som dostal informácie zdola (reakcia z pléna), veď počkajte. Dostal som informácie zdola z Úradu na ochranu ústavných činiteľov. Samozrejme, ak je tam chyba a nie je tu pán poslanec Medvecký, nebude vykázaný. (Reakcia z pléna: „ Výborne.“ ) Ďakujem, prerušujem rokovanie. (Reakcie z pléna.) (Prerušenie rokovania o 12.07 hodine.) (Pokračovanie rokovania o 14.00 hodine.)
B. Bugár, podpredseda NR SR: (2006-03-15):
(Hlasovanie.) Prítomných je 118 poslancov, za 72, proti 8, zdržalo sa 37, nehlasoval 1. Konštatujem, že vládny návrh zákona sme schválili. Teraz prosím pána poslanca Kuljačeka, aby uvádzal hlasovania k vládnemu návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení zákona č. 667/2004 Z. z. (tlač 1425). Nech sa páči. P. Kuljaček, poslanec: Ďakujem, pán predsedajúci. V rozprave nevystúpil žiadny z poslancov a poslankýň Národnej rady Slovenskej republiky, preto pristúpime a môžeme hlasovať priamo o bodoch spoločnej správy. Pán predsedajúci, dajte, prosím, hlasovať o bodoch 1, 2, 4, 7, 8, 9, 10, 11, 12, 13, 14, 15, 16, 17, 18 a 19 spoločne s odporúčaním gestorského výboru schváliť.
Vašečka, Richard, poslanec NR SR (2021-06-22):
Ďakujem za slovo, pán predsedajúci. Pán kolega, ďakujem za vaše vystúpenie aj pozorne som si ho vypočul. Pretože sme boli, bolo dopredu avizované, že tento pozmeňujúci návrh bude podaný, a bol aj elektronicky teda zverejnený, tak sme aj kom... aj dostali nejakú spätnú väzbu. Môžem za seba povedať, že nehovorím, že tento návrh by chcel niečo zlé, ale v takej forme nesúhlasíme s ním ako predkladatelia zákona. Celý tento zákon má dočasnú, dočasné alebo prechodné ustanovenia, ktoré ho budú definovať ako platný do roku 2024, a ak sa v aplikačnej praxi potvrdia vaše obavy, tak veľmi radi tieto veci zapracujeme. Pri príprave zákona sme dosť dlho spolupracovali aj s ministerstvom, ktoré, vy teda navrhujete, aby malo ešte väčšie právomoci, aj so zástupcami sieťových, aj nesieťových zariadení. A ten úzus je teda taký, že by sme chceli, ak budeme mať podporu poslaneckej snemovne, tak schváliť tento návrh zákona tak, ako bol predložený, s nejakými drobnými zmenami, ktoré vyplynu... vyplývali zo stanoviska parlamentnej legislatívy a ktoré sú v spoločnej správe, ktorú spomínala pani spravodajkyňa, bod 1 až 6, ktoré ale neriešia nejako obsahovo ten zákon, ale upresňujú veci, aby bol v súlade s inými aj v súčasnosti novelizovanými právnymi predpismi, napr. 596. A hovorím, ja som si to pozorne vypočul, nemyslím, že to chcete zle, ale myslím si, že tak, ako je to dohodnuté, pretože viete, že ten proces trvá nejaký čas, prvé čítanie, boli, bol výbor, kde sme to riešili, aby teda to prešlo s... pod veľkou podporou tento návrh aj spoločná správa, tak budeme to teda schvaľovať a budeme, budeme sa snažiť, aby sa to schválilo v tej pôvodnej forme. Ale ďakujem.
R. Madej, poslanec: (2003-07-03):
Takže hovoril som o celkovej odvodovej povinnosti, ktorá je na Slovensku. Ďakujem pekne. P. Rusko, podpredseda NR SR: Ďakujem pekne, pán poslanec. Končím rozpravu. Pýtam sa pána navrhovateľa, pána ministra, či sa chce vyjadriť. Chce, nech sa páči, máte slovo.
J. Laššáková, poslankyňa: (2004-03-11):
„Národná rada Slovenskej republiky berie na vedomie informáciu o vydaných aproximačných nariadeniach vlády Slovenskej republiky v II. polroku 2003 a o zámere prijímania aproximačných nariadení vlády Slovenskej republiky v I. polroku 2004.“ Prosím, pán predsedajúci, dajte hlasovať o predloženom návrhu.
Sárközy, Irén, poslankyňa NR SR (2016-09-06):
Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet a ústavnoprávnemu výboru. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Prosím, dajte o mojom návrhu, vážený pán predseda, hlasovať.
Bugár, Béla, podpredseda NR SR (2010-08-06):
Na vystúpenie pána ministra s faktickými poznámkami traja, teda pardon, pána poslanca, traja. Končím možnosť sa prihlásiť do faktických poznámok. Pani poslankyňa Obrimčáková, nech sa páči. Máte slovo.
Sulík, Richard, podpredseda vlády a minister hospodárstva SR (2022-05-19):
Pán poslanec, pri všetkej úcte, ale táto otázka je zámerne naivná. Neverím, že by ste nevedeli, aké sú tam základné vzťahy. Preto hovorím zámerne naivná a odpoviem vám to len v krátkosti, tomu sa hovorí trh. Ministerstvo nevie všetko riešiť. Boli také časy, hovorilo, som, hovorilo sa tomu socializmus, vtedy ste zrejme ešte nežili, ale skrátka tá cena vyrástla. Ja som rád, že sa podarilo zamraziť ceny pre domácnosti, ale viac nešlo. Kebyže sa zúčastníte tých vyjednávaní, tak by vám to bolo úplne jasné. To bolo maximum, čo sme vedeli z elektrární dostať. Tie gastropodniky, samozrejme, majú s týmto obrovské ťažkosti. Sú to nárasty až o 300 %. Áno, tam, kde si napríklad elektrinu včas nenakúpili, takisto ako manažment tej Teplárenskej spoločnosti v Humennom zanedbal kopec svojich povinností, ale je úplne naivné si myslieť, že ministerstvo hospodárstva v trhovom hospodárstve dokáže teraz ako tutok ľubovoľné ceny nariadiť, stanoviť, určiť, navyše keď tie elektrárne patria štátu iba z 34 % a nie viac. A k tomu všetkému sú tu ešte aj rôzne antidumpingové pravidlá, pravidlá štátnej pomoci, ktoré nám nadiktovala Európska únia, pravidlá unbundlingu, ktoré sme museli realizovať, tak tu jednoducho ministerstvo hospodárstva nemalo čo urobiť a nemá čo urobiť. Tak.
Bagačka, Michal, poslanec NR SR (2018-09-12):
Pán predseda, keďže sme hlasovali o pozmeňujúcich návrhoch zo spoločnej správy a o pozmeňujúcich návrhoch, ktoré odzneli v rozprave, dajte, prosím, hlasovať, že predložený návrh zákona prerokujeme v treťom čítaní ihneď.
Hort, Milan, podpredseda NR SR (2010-10-20):
Príjemné popoludnie. Vážené kolegyne, vážení kolegovia, budeme pokračovať v prerušenej schôdzi Národnej rady. Nasleduje prvé čítanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 2/1991 Zb. o kolektívnom vyjednávaní v znení neskorších predpisov . Návrh ste dostali ako tlač 87 a návrh na jeho pridelenie na prerokovanie výborom je v rozhodnutí č. 63. Dávam teraz slovo poslancovi Ľudovítovi Kaníkovi, aby za skupinu poslancov návrh zákona uviedol. Nech sa páči. Spravodajcom je pán poslanec Zoltán Horváth, ktorý sa následne pripraví. Poprosím, pán poslanec, ešte o chvíľu strpenia, poprosím všetkých, ktorí ešte majú niečo nedodiskutované, nech tak urobia mimo sály. Nech sa páči.
Zmajkovičová, Renáta, podpredsedníčka NR SR (2013-09-24):
Ďakujem. My sme sa zatiaľ vymenili. Nech sa páči, pán spravodajca, ďakujem. Otváram všeobecnú rozpravu. Do rozpravy som nedostala žiadnu písomnú prihlášku. Otváram ústnu rozpravu, pán poslanec Novotný. Ešte kým vám dám, pán poslanec Kuffa, uzatváram možnosť prihlásiť sa do rozpravy. A kým vám dám slovo, chcem len informovať členov poslaneckého grémia, že predseda parlamentu zvoláva poslanecké grémium na pol piatu. Ďakujem. Nech sa páči, pán poslanec Novotný.
Pellegrini, Peter, predseda NR SR (2024-02-08):
Prezentujme sa a hlasujeme o bode číslo 346 druhého pozmeňujúceho návrhu poslanca Galka. (Hlasovanie.) Prítomných 127, za 14, proti 78, zdržali sa 34, nehlasoval 1. Bod sme neschválili.
Osuský, Peter, poslanec NR SR (2017-12-12):
Ďakujem za slovo, pani predsedajúca. Vážená snemovňa, používam často onen názov českého filmu s Milanom Kňažkom v hlavnej úlohe – Dobrí holubi sa vracajú. I tento zákon, ktorý by sa veľmi stručne dal nazvať zákon proti sprejerstvu, sa vracia. Vracia sa nie preto, že by sme nemali čo iného predkladať, ale vracia sa i preto, že pri predchádzajúcom predložení pred rokom a niekoľko mesiacmi som bol ubezpečený pani ministerkou spravodlivosti Luciou Žitňanskou, že je to veľmi dobrý podnet a že sa nad tým treba zamyslieť a že je to dobré, ale že to treba zasadiť do širšieho kontextu a že do roka od toho, čo som to predkladal, ten návrh tu bude z rúk ministerstva. Uplynul rok a plynuli ďalšie mesiace a ten návrh tu nie je. To je dôvod, prečo predkladám veľmi stručný zákon s kolegom Dostálom, ktorého posolstvo vlastne tvorí zmena jedného paragrafu čítajúca menej ako desať slov. A prosím o podporu tohto návrhu zákona, pretože nikto nemôže tvrdiť, že je v prospech neoliberálov, konzervatívcov, pravičiarov, ľavičiarov či kohokoľvek iného, ale je v prospech stavu miest, v ktorých žijeme, v prospech dojmu, ktoré tieto mestá zanechávajú v ľuďoch, ktorí v nich žijú, a tých, ktorí do nich prichádzajú. A myslím si, že podpora tohto zákona je krokom na ceste, aby tie mestá vyzerali lepšie. Zopár detailnejších príkladov si dovolím uviesť vo vystúpení v rozprave. A zatiaľ teda len toľko, potom poviem viacej. Ďakujem.
Šíbl, Jaromír, poslanec NR SR (2022-06-14):
Vážené pani poslankyne, vážení páni poslanci, vážený pán predsedajúci, vážený pán minister, k predloženému návrhu zákona by som chcel predniesť pozmeňujúci návrh, ktorý sme pripravili spolu s kolegom pánom poslancom Karahutom. Pozmeňujúci návrh obsahuje dva body. V prvom bode ide o to, že návrh zákona zavádza a rozširuje povinnosti pre pôvodcu odpadu. Zabezpečiť preukázateľným zmluvným vzťahom ešte pred vznikom stavebného odpadu zhodnotenie a recykláciu tohto stavebného odpadu z demolácie vo výške záväzných cieľov a limitov zhodnocovania recyklácie stavebných odpadov pri stavbách si vyžaduje pre pôvodcu odpadu dostatočný čas na prípravu a vytvorenie takýchto zmluvných vzťahov. Preto sa navrhované prechodné obdobie považuje za nedostačujúce, aby ich pôvodca odpadu vedel reálne naplniť a navrhuje sa toto prechodné obdobie predĺžiť z navrhovaných šiestich na deväť mesiacov, čo považujeme už za primeraný a dostatočný čas. V prípade druhého bodu pozmeňovacieho návrhu ide legislatívno-technickú úpravu, ktorá spočíva vo vypustení už v minulosti transponovaného ustanovenia. Súčasné nastavenie cieľa v druhom bode súvisí s plánom obnovy a odolnosti, komponent 2, obnova budov, reforma 3, reforma nakladania so stavebným odpadom, podľa ktorej by najmenej 70 % hmotnosti stavebného odpadu a odpadu z demolácií, ktorý vznikne na stavbe, malo byť recyklovaného a tento cieľ je potrebné jednoznačne delegovať na pôvodcu uvedených odpadov. Pozmeňujúci návrh teraz prečítam. Pozmeňujúci návrh poslancov Národnej rady Slovenskej republiky Jaromíra Šíbla a Jaroslava Karahutu k vládnemu návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov, tlač 979. 1. V čl. I v 6. bode § 135k sa slovo „šiestich“ nahrádza slovom „deviatich“. 2. V čl. I 7. bod znie: „7. Doterajší text prílohy č. 3 v časti 6 sa označuje ako prvý bod a dopĺňa sa druhým bodom, ktorý znie: „2. Cieľom odpadového hospodárstva, pôvodcu stavebného odpadu a odpadu z demolácie je zabezpečiť prípravu na opätovné použitie, recykláciu a zhodnotenie stavebného odpadu a odpadu z demolácie, vrátane zasypávacích prác ako náhrady za iné materiály v jednotlivom kalendárnom roku, najmenej na 
70 % hmotnosti takéhoto odpadu. Tento cieľ sa uplatní na odpady uvedené v skupine č. 17 v katalógu odpadov, okrem nebezpečných odpadov a odpadu pod katalógovým číslom 170504.“.“ Ďakujem, pán predsedajúci, skončil som.
Laššáková, Jana, podpredsedníčka NR SR (2015-09-30):
Ďakujem pekne, pán navrhovateľ. Pani spravodajkyňa, chcete zaujať stanovisko? Nie. Prerušujem rokovanie o tomto bode programu. Pokračujeme prvým čítaním o návrhu poslancov Národnej rady Slovenskej republiky Júliusa Brocku, Alojza Přidala na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov . Návrh zákona má tlač 1657, návrh na jeho pridelenie na prerokovanie výborom je v rozhodnutí č. 1670. Dávam slovo poslancovi Júliusovi Brockovi, aby návrh zákona uviedol. Nech sa páči, pán poslanec.
Šedivcová, Viera, poslankyňa NR SR (2013-11-26):
Ja nejako nerada reagujem na emotívne vystúpenia pána kolegu Hlinu, ale keďže nepriamo hovoril o mojom regióne a mala som taký pocit, že trošku dehonestujúco sa vyjadruje o nejakej dedinke, ja by som len uviedla, že naozaj v tom mojom regióne je niekoľko nadnárodných spoločností, ktoré sú veľmi úspešné a manažéri aj majitelia týchto spoločností akceptujú kolektívne zmluvy aj vyššieho stupňa a majú aj veľmi silné svoje kolektívne zmluvy. Ja by som uviedla iba tri teda v tej dedinke malej. Uvediem: Tubex Žarnovica, Knauf Insulation Nová Baňa a Slovalco Žiar nad Hronom, v tom maličkom mojom regióne. A môžete sa spýtať, aký veľký záujem je o prácu práve v týchto spoločnostiach v tom našom maličkom regióne, pretože tu je záruka, že tí zamestnanci dostanú to, čo majú dostať, že okrem tarifných platov majú aj ďalšie benefity. Sú to trináste platy, štrnáste platy, rekondičné pobyty a ďalšie iné benefity. Je tam veľmi dobrá ochrana zdravia zamestnancov, čiže ja by som to nejako takto nedegradovala. Ďakujem, iba toľko.
Kollár, Boris, predseda NR SR (2021-05-06):
Ďakujem. Prosím, prezentujme sa a hlasujeme. (Hlasovanie.) Prítomných 124 poslancov, za 110, proti žiadny, zdržali sa 3, nehlasoval 1. Konštatujem, že sme navrhnuté uznesenie schválili. Pristúpime k hlasovaniu, pristúpime k hlasovaniu o návrhu uznesenia: Správa výboru pre obranu a bezpečnosť o stave použitia informačno-technických prostriedkov za rok 2020 (tlač 415). Dávam slovo poverenému členovi tohto výboru poslancovi Lukášovi Kyselicovi a prosím ho, aby hlasovanie uviedol. (Hlasovanie o Správe Výboru Národnej rady Slovenskej republiky pre obranu a bezpečnosť o stave použitia informačno-technických prostriedkov za rok 2020 , tlač 415.)
Puci, Róbert, poslanec NR SR (2018-05-15):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
B. Bugár, podpredseda NR SR: (2005-06-23):
(Hlasovanie.) Prítomných je 145 poslancov, za 142, proti 1, zdržal sa 1, nehlasoval 1. Konštatujem, že návrh zákona sme schválili. Pristúpime k hlasovaniu o návrhu poslanca Národnej rady Slovenskej republiky Ladislava Polku na vydanie zákona, ktorým sa mení a dopĺňa zákon č. 179/1998 Z. z. o obchodovaní s vojenským materiálom a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 1102). Pán poslanec Kondrót ako spoločný spravodajca, nech sa páči, môžete uvádzať jednotlivé hlasovania.
Danko, Andrej, predseda NR SR (2016-09-06):
Pán poslanec Daniel Lipšic.
Baláž, Vladimír, poslanec NR SR (2019-09-19):
Keďže bol podaný pozmeňujúci návrh včera, prosím, dajte hlasovať najprv o skrátení lehoty.
Šeliga, Juraj, podpredseda NR SR (2021-02-04):
Ďakujem pekne, pán minister. Poprosím pána poslanca Cmoreja, ktorý je určený spravodajca navrhnutým gestorským výborom, aby nám uviedol stanovisko. Nech sa páči.
Zmajkovičová, Renáta, podpredsedníčka NR SR (2012-05-10):
Pán poslanec Huba s reakciou, nech sa páči.
Laššáková, Jana, podpredsedníčka NR SR (2012-09-21):
Pán poslanec chce reagovať? Nech sa páči.
Benčík, Ján, poslanec NR SR (2021-10-19):
V rozprave vystúpil jeden poslanec. Keďže v jeho príspevku nezaznelo ani jediné slovo, ktoré by sa týkalo prerokovaného zákona, tak niet k čomu zaujať stanovisko. Pán predseda, navrhujem, aby sa hlasovalo dnes o sedemnástej.
Šíbl, Jaromír, poslanec NR SR (2021-09-30):
Pán predsedajúci, keďže sme odhlasovali body zo spoločnej správy a hlasovali sme aj o podanom pozmeňujúcom návrhu, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Pellegrini, Peter, predseda NR SR (2015-02-18):
Pán poslanec Hlina.
M. Sabolová, poslankyňa: (2007-10-25):
Druhá poznámka, ale medzitým, kým som sa prihlásila, kým začal kolega hovoriť, chcela som sa ho opýtať, či náhodou nezamkli poslancov HZDS niekde v rokovacej miestnosti, lebo bolo čudné, že odišli na prestávku a nevrátili sa. A ďalej chcem ešte pripomenúť, že, pán minister, väčšinou tieto návrhy ja poznám z vládnej koalície, tak to bolo aj v minulosti, sa robia s legislatívou ministerstva. Takže, pán minister, bolo by dobré, keby lepšie pripravovali návrhy ministerskí úradníci a nerozširovali kompetenciu alebo nezužovali kompetenciu v tomto návrhu zákona. Ale pýtam sa, na čo je tento pozmeňujúci návrh? Pán minister tvrdil, že tak ako predložil návrh zákona, je dobrý. Vy svojím pozmeňujúcim návrhom nič nemeníte na platnosti zákona. Je to kozmetická úprava, ktorú ste dali do tohto textu. Ona nič nerieši, nič nedelí, nič nenásobí. Oveľa jasnejší je návrh pána poslanca Urbániho, ktorý vracia do systému peniaze, ale je ústretový a dáva slobodu sa rozhodovať tým, ktorí zo zákona môžu byť kontrolovaní. A Úrad pre dohľad má kompetenciu, aby mohol kontrolovať zdravotné poisťovne. Tento váš návrh nič nedelí, nič nenásobí, je to zakrývací manéver pre poslancov, ktorí možno nie sú zbehlí v zdravotníckej oblasti. A myslíte si, že na občanov urobíte také bu-bu-bu a oni uveria, že tu je dobrý úmysel pre občanov Slovenskej republiky.
Hrnčiar, Andrej, podpredseda NR SR (2017-09-05):
Pán poslanec Mihál, reakcia na faktické poznámky.
Žiga, Peter, podpredseda NR SR (2024-01-17):
Pani poslankyňa Jurík.
T. Cabaj, podpredseda NR SR: (2010-03-02):
Otváram všeobecnú rozpravu. Konštatujem, že do rozpravy sa písomne nikto neprihlásil. Kto má záujem do rozpravy sa prihlásiť ústne? Pán poslanec Pelegrini. Nikto viac? Končím možnosť prihlásiť sa do rozpravy. Nech sa páči, pán poslanec, máte slovo.
Bugár, Béla, podpredseda NR SR (2018-05-09):
Ďalej v rozprave vystúpi pán poslanec Krajniak. Nech sa páči. Takže stráca poradie. Pán poslanec Pčolinský, máte slovo.
Sulík, Richard, predseda NR SR (2010-11-30):
Ďakujem pekne. S faktickou poznámkou pán poslanec Jarjabek.
Pellegrini, Peter, predseda NR SR (2024-02-27):
Ďakujem pekne. Vážené panie poslankyne, vážení páni poslanci, budeme teda pokračovať v prerušenom rokovaní. Ako o prvom dávam hlasovať o návrhu pána poslanca Krúpu v mene troch poslaneckých klubov SaS, KHD a PS, žiada zaradiť tlač 200 na rokovanie 9. schôdze k druhému výročiu vojny na Ukrajine. Prosím, prezentujme sa a hlasujme. (Hlasovanie.) Prítomných 142 poslancov, za 65, proti bolo 5, zdržalo sa 72. Tento návrh sme neschválili. Pán poslanec Dubéci navrhol v mene poslaneckých klubov PS, SaS a KDH presunúť tlač 159, Zákonník práce, na nasledujúcu schôdzu, je všeobecný súhlas? (Súhlasná reakcia pléna.) Ďakujem veľmi pekne. Konštatujem, že sme tento bod schválili. Pani poslankyňa Marcinková navrhuje, aby v mene troch poslaneckých klubov SaS, KDH a PS bolo do programu 9. schôdze zaradený bod programu, a to konkrétne návrh skupiny poslancov NR SR na prijatie uznesenia Národnej rady k smrti ruského opozičného lídra Navaľného. Prosím, prezentujem sa a hlasujme. (Hlasovanie.) Prítomných 141 poslancov, za 64, proti 24, zdržalo sa 53. Tento návrh sme neschválili. Dámy a páni, chcem vás informovať, že vláda Slovenskej republiky doručila Národnej rade návrh na skrátené legislatívne konanie o vládnom návrhu novely Trestného zákona, tlač 203, ako aj samotný vládny návrh zákona pod tlačou 204. Preto v mene troch poslaneckých klubov za SMER – SD, HLAS a SNS podávam návrh na zaradenie týchto nových dvoch bodov do programu 9. schôdze. Navrhujem, aby sme o návrhu vlády o skrátení legislatívneho konania rokovali po skončení tohto bloku hlasovaní až do jeho úplného prerokovania vrátane hlasovania, a to aj po dvanástej hodine. Ak Národná rada rozhodne o skrátenom legislatívnom konaní, navrhujem, aby sme bezprostredne pristúpili k prvému čítaniu. Po jeho prerokovaní by sme o ňom ihneď hlasovali, a to aj po devätnástej hodine. Je všeobecný súhlas? (Nesúhlasná reakcia pléna.) Prezentujme sa a hlasujme. (Hlasovanie.) Prítomných 134 poslancov, za 77, proti 13, zdržalo sa 44. Konštatujem, že sme zaradili tieto nové body do programu 9. schôdze a určili sme aj termíny ich prerokovania. Poprosím teraz pána Marka (správne Mareka, pozn. red.) Krajčího, aby uviedol prvé čítanie hlasovanie o bode 38 programu, návrhu poslancov Polláka, Škopovej a Tankóa na vydanie zákona o jednorazovom finančnom odškodnení osôb sterilizovaných v rozpore s právom, tlač 64. Nech sa páči, pán poslanec, uveďte hlasovanie. (Hlasovanie v prvom čítaní o návrhu poslancov Národnej rady Slovenskej republiky Petra Polláka, Lukáša Buža, Anežky Škopovej a Viliama Tankóa na vydanie zákona o jednorazovom finančnom odškodnení osôb sterilizovaných v rozpore s právom a o doplnení zákona Slovenskej národnej rady č. 71/1992 Zb. o súdnych poplatkoch a poplatku za výpis z registra trestov v znení neskorších predpisov , tlač 64.)
Paška, Pavol, predseda NR SR (2014-05-29):
Ďalší návrh, pán spravodajca.
Tomáš, Erik, poslanec NR SR (2018-02-07):
Vážený pán predsedajúci, kolegovia, kolegyne, dovoľte mi predložiť spoločnú správu výborov Národnej rady Slovenskej republiky o prerokovaní návrhu poslancov Národnej rady Slovenskej republiky Jána Podmanického, Martina Glváča a Ľubomíra Petráka na vydanie zákona, ktorým sa mení a dopĺňa Zákonník práce v znení neskorších predpisov a ktorým sa dopĺňajú niektoré zákony (tlač 780). Národná rada Slovenskej republiky uznesením č. 967 z 12. decembra 2017 pridelila predmetný návrh zákona na prerokovanie Ústavnoprávnemu výboru Národnej rady, Výboru Národnej rady pre financie a rozpočet, výboru pre hospodárske záležitosti a výboru pre sociálne veci. Určila zároveň výbor pre sociálne veci ako gestorský výbor a lehoty na prerokovanie návrhu zákona v druhom čítaní vo výboroch. Predmetný návrh zákona prerokovali a odporučili Národnej rade Slovenskej republiky schváliť všetky určené výbory. Z uznesení výborov Národnej rady Slovenskej republiky pod bodom 3 tejto spoločnej správy vyplýva 14 pozmeňujúcich a doplňujúcich návrhov. Gestorský výbor na základe stanovísk výborov k návrhu zákona a v ich uzneseniach uvedených pod bodom 3 tejto správy odporúča Národnej rade Slovenskej republiky návrh zákona v znení schválených pozmeňujúcich a doplňujúcich návrhov schváliť. Gestorský výbor odporúča hlasovať o návrhoch 1 až 14 v IV. časti tejto spoločnej správy spoločne so stanoviskom gestorského výboru schváliť. Spoločná správa výborov o prerokovaní návrhu zákona vo výboroch Národnej rady v druhom čítaní bola schválená uznesením Výboru Národnej rady pre sociálne veci č. 96 z 30. januára 2018. Týmto uznesením ma výbor zároveň poveril, aby som na schôdzi Národnej rady Slovenskej republiky pri rokovaní o predmetnom návrhu zákona informoval o výsledku rokovania výborov a predkladal návrhy v zmysle príslušných ustanovení zákona o rokovacom poriadku v znení neskorších predpisov. Prosím, pán predsedajúci, otvorte rozpravu.
P. Paška, predseda NR SR: (2009-04-22):
Pán poslanec Paška je určeným spravodajcom. Poprosím ho o informáciu.
T. Cabaj, podpredseda NR SR: (2009-11-05):
Nech sa páči.
Matovič, Igor, poslanec NR SR (2023-12-15):
Kolega Dostál, máš pravdu, že kľúčovým cieľom tohto návrhu zákona je, aby vytvorili bezpečné miesto pre zločinca, obvineného, obžalovaného súčasného predsedu výboru pre obranu a bezpečnosť Tibora Gašpara, aby sa mohol v pohode skryť na SIS-ku, páchať tam zločiny presne také, aké páchal v čase, keď bol policajným prezidentom. A potom keď náhodou by sa vymkla mu kontrola spravodlivosti spod rúk, tak aby rýchlo im ukázal poslanecký preukaz a znova sa sem zašil do poslaneckej sály a užíval si pocit bezpečia, kde ho bude kryť väčšina momentálna koalícia organizovaného zločinu. Je to hanba, lebo takýto človek by sa nemal čo i len priblížiť k orgánom činným v trestnom konaní a nie mu vytvárať priestor na to, aby sa stal rovno riaditeľom Slovenskej informačnej služby. Lebo tie zločiny, z ktorých je obvinený a obžalovaný, kedy ako policajný prezident vedome vydal Policajný zbor a Národnú kriminálnu agentúru ako elitný útvar Policajného zboru do rúk nitrianskej mafie vedenej Norbertom Bödörom, ktorá je schopná používať akékoľvek praktiky, ktoré si prečítate v ktorejkoľvek knižke alebo filme o Cose Nostre zo Sicílie, a toto on vydal vlastne, takémuto človeku do rúk Policajný zbor a v podstate spravodlivosť, alebo človek, ktorý lustroval, kde býva Ján Kuciak a do pár mesiacov Ján Kuciak so snúbenicou umrel. Človek, ktorý je obžalovaný, z toho obvinený, že uplácal vyšetrovateľa, len aby pri okrádaní živnostníkov pri Váhostave nebol obvinený Široký, tak takýto človek by mal byť hanbou a nie riaditeľom SIS.
Mazurek, Milan, poslanec NR SR (2021-05-12):
Pán Šefčík, veď ono je to úplne jednoduché. Stretne sa pracovná skupina, kde každá z týchto koaličných strán pošle zástupcu, prípadne zástupcov, vy im predložíte ten zákon, ktorý ste mali, oni si ho prečítajú, zoberú možno niekde na pripomienkovanie, na vlastný klub, následne povedia, toto sa nám nepáči, toto tam nechceme, toto a toto zmeňme. Dva týždne a je vybavené. Rok aj niečo to už robíte, ja vás nechápem. Lebo keď potom poviete, že ja som tu klamal, že koaliční partneri to nechcú, tak potom čo je za tým? Veď vy ste mali zákon, ktorý ste tu predkladali, za ktorý sa celý klub OĽANO v minulom volebnom období niekoľkokrát postavil, že je dobrý, že ho chcú prijať a že vyrieši problém korupcie. A následne, keď vy ho reálne máte, a môžete, samozrejme, však to je logické, poslať ho na pripomienku koaličným partnerom, tak to trvá viac ako rok, toto pripomienkovanie, toto hľadanie riešení? Čo je za tým? Ja viem, že teraz čakáte, však ja tomu rozumiem, čakáte, kým prejde tá doba, kedy sa nakúpia testy, urobí sa biznis s testovaním, MOM-ky, ďalšie veci, aby to už všetko tak nejak prešlo, a potom, keď budeme všetci tak pekne nabalení, tak potom prijmete taký zákon, na ktorom sa všetci tak nejak dohodnete a ten verejnosti odprezentujete ako hmotnú zodpovednosť politikov, ale bude tam toľko výnimiek a toľko možností a toľko obmedzení, že nakoniec to bude rovnako bezzubé ako súčasný zákon o zodpovednosti za škodu spôsobenú pri výkone verejnej moci. To znamená, že prinajhoršom, čo sa môže človeku stať pri nezákonnom alebo nesprávnom úradnom postupe, že ručí do výšky troch mesačných platov. A čo je to za zodpovednosť? Čo? No nič. A presne preto sa bojím, že to takto dopadne. Čiže, pani Garstková, verím tomu, že nám už dáte potom nejaký deadline a poviete, ideme do toho, ideme do boja, vtedy a vtedy to tu budete mať, opozícia, podporte nás! Ja zahlasujem za všetko, čo pomôže dostať nominantov vlády, ktorí sa previnili týmito nesprávnymi nákupmi a týmto netransparentným obstarávaním, pred spravodlivosť.
Bernaťák, Tibor, poslanec NR SR (2016-09-20):
Vážený pán predseda, vážené pani poslankyne, vážení páni poslanci, dovoľte, aby som vás informoval o prerokovaní uvedenej správy vo výboroch Národnej rady. Predseda Národnej rady rozhodnutím č. 151 z 30. júna 2016 pridelil predmetnú správu na prerokovanie ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny. Zároveň určil ústavnoprávny výbor za gestorský výbor. Všetky tri výbory, ktorým bola správa pridelená, správu prerokovali a odporučili Národnej rade vziať ju na vedomie. Ústavnoprávny výbor ako gestorský výbor na základe stanovísk výborov k predmetnej správe odporúča Národnej rade vziať správu na vedomie. Spoločná správa výborov o prerokovaní predmetnej správy špeciálneho prokurátora, tlač 117a, bola schválená uznesením ústavnoprávneho výboru č. 48 zo dňa 6. septembra 2016. Týmto uznesením ma zároveň výbor poveril ako spoločného spravodajcu, aby som informoval Národnú radu o výsledku rokovania výborov. Pán predseda, prosím, otvorte rozpravu.
Vašečka, Richard, poslanec NR SR (2015-04-24):
Ďakujem. Igor, urobil si to veľmi dobre. Ponúkol si rukolapné veci, ponúkol si emócie, ale zároveň si ponúkol aj jasné dôvody, čo mnohokrát moji predrečníci popierali. Hovoril si o tom, že problémom nie je to, že sú opadané stropy na toaletách, ale že dôvodom pre to, že sú opadané tie stropy, ešte stále je to, aké je prepojenie s rôznymi ľuďmi, ktorí zarábajú nečestným spôsobom na týchto veciach. Pravdou je tiež to, že túto vec by mali primárne riešiť orgány činné v trestnom konaní a nie parlament. Ale my máme oveľa lepšie možnosti komunikovať to verejnosti. A k tomu patria aj obrázky, k tomu patrí aj krátke video, k tomu patria aj príbehy ľudí. Nemyslím si, že si niekoho obviňoval priamo z nejakých zdravotných problémov, pretože naozaj je niekedy ťažké tieto veci spojiť. Ale v každom prípade je to realita nášho zdravotníctva a ministrom zdravotníctva je pán Čislák, ktorý uviedol niekoľko vecí, nebudem sa opakovať, sú v návrhu, pre ktoré si myslíme, že má niesť politickú zodpovednosť. Takže ďakujem ti, Igor, že si to urobil takto.
P. Hrušovský, podpredseda NR SR: (2002-07-03):
Pán poslanec Jasovský ako navrhovateľ sa prihlásil do rozpravy.
Pčolinský, Peter, podpredseda NR SR (2023-02-07):
S ďalšou faktickou pán poslanec Pročko.
Danko, Andrej, podpredseda NR SR (2024-04-30):
S reakciou poslanec Gašpar.
Laššáková, Jana, podpredsedníčka NR SR (2015-03-13):
Pán poslanec Bublavý, nech sa páči.
Žiga, Peter, podpredseda NR SR (2024-10-02):
Na vaše vystúpenie trinásť faktických poznámok. Ako prvý pán poslanec Kišš.
J. Šimko, poslanec: (2004-05-26):
Všetky výbory Národnej rady Slovenskej republiky, ktorým bola správa o bezpečnostnej situácii v Slovenskej republike za rok 2003 pridelená, rozhodnutím predsedu Národnej rady Slovenskej republiky správu vzali na vedomie a odporúčajú Národnej rade Slovenskej republiky vziať ju na vedomie. Iné výbory o návrhu zákona nerokovali. Výbor Národnej rady Slovenskej republiky pre obranu a bezpečnosť ako gestorský výbor odporúča Národnej rade Slovenskej republiky prijať návrh na uznesenie, ktorý je: Národná rada Slovenskej republiky berie na vedomie správu o bezpečnostnej situácii v Slovenskej republike za rok 2003, ďalej žiada vládu Slovenskej republiky priebežne prijímať opatrenia na pozitívne ovplyvňovanie bezpečnostnej situácie v závislosti od jej aktuálneho vývoja, ďalej predložiť Národnej rade Slovenskej republiky správu o bezpečnostnej situácii za rok 2004. Prosím, pán predsedajúci, aby ste otvorili rozpravu k tomuto materiálu.
Pellegrini Peter, predseda NR SR (2015-10-01):
Hlasujeme o bode 3 spoločnej správy s odporúčaním gestorského výboru schváliť. (Hlasovanie.) Prítomných 138 poslancov, za hlasovalo 77, proti bola 0, zdržalo sa 60 poslancov, nehlasoval 1 poslanec. Aj tento bod sme schválili.
Blaha, Ľuboš, podpredseda NR SR (2023-12-08):
Pán poslanec Jozef Pročko.
Kaník, Ľudovít, poslanec NR SR (2011-09-06):
Keďže neboli prednesené žiadne procedurálne, iné procedurálne návrhy, prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2003-07-04):
(Hlasovanie.) 131 prítomných, 130 za návrh, 1 sa zdržal. Konštatujem, že návrh sme schválili. Pristúpime k tretiemu čítaniu o návrhu zákona. Pýtam sa prítomných poslancov, či sa chce niekto prihlásiť ústne do rozpravy, keďže som nedostal žiadne písomné prihlášky. Nie je to tak, preto vyhlasujem rozpravu o tomto bode programu za skončenú. Pristúpime k hlasovaniu o návrhu zákona ako o celku v znení schválených pozmeňujúcich a doplňujúcich návrhov s odporúčaním gestorského výboru, pán poslanec Miššík...
Hufková, Eva, poslankyňa NR SR (2012-10-23):
Ďakujem pekne, pani podpredsedníčka. Pán poslanec Kaník, kľudne ste mohli spomenúť aj moje meno, pretože ja viem, že rovná daň na Slovensku nikdy nebola a že sme boli len svedkami rovnakej sadzby dane. Kľudne ste to mohli povedať, ale teraz by som chcela povedať k tomu vášmu vystúpeniu. To, čo hovoríte, pán poslanec, to je nič viac než strašenie ľudí. Vláda veľmi jasne povedala, že bude všetky zásadné opatrenia komunikovať so sociálnymi partnermi, čo aj robí. Je to hlavne zníženie deficitu a odmieta ťarchu konsolidácie niesť na nižšie príjmové skupiny. Naopak, chce zvýšiť solidaritu bohatších. A čo ste spravili vy? Zvýšili ste DPH, zvýšili ste ju pre všetkých, ožobráčili ste ľudí. Vďaka vašej politike bol vlani pokles reálnych miezd o 1,7 percenta. Ľudia si mohli kúpiť za svoju výplatu menej vecí. Nás zaujíma osud väčšiny ľudí v tomto štáte. Na rozdiel od vás, ktorí podporovali a podporujú len a len bohatých, banky a veľké firmy. Už budúci rok bude rast reálnych miezd a bude to aj vďaka tomu, že DPH sa nebude zvyšovať. Ďalšou pravdou je, že sa budú zvyšovať dane len jednému percentu najbohatších a najlepšie zarábajúcich. Podľa vás je priemerný pracujúci človek ten, čo má príjem 3 300 eur mesačne? No, ja si myslím, že nie. Pretože priemerná mzda v tomto roku by mala byť 811 eur a tá bude zdaňovaná predsa 19 percentami. Ako sa to dotkne ostatných zamestnancov, ktorí dostávajú... (Prerušenie vystúpenia časomerom.)
Paška, Pavol, predseda NR SR (2014-10-14):
Vyhlasujem rozpravu za skončenú. Pán minister chcete? Nie. Pán spravodajca? Nie. Prerušujem rokovanie o tomto bode programu. Budeme pokračovať rokovaním o vládnom návrhu zákona, ktorým sa mení a dopĺňa zákon č. 311, Zákonník práce, je to tlač 1212. Pán minister práce, sociálnych vecí a rodiny uvedie vládny návrh zákona. (Rokovanie o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 1212.)
Zmajkovičová, Renáta, podpredsedníčka NR SR (2013-10-24):
Pán poslanec Mihál.
Hrušovský, Pavol, podpredseda NR SR (2010-09-08):
Pán poslanec Jarjabek.
Škopová, Anežka, poslankyňa NR SR (2024-02-21):
Ďakujem za slovo, pán predsedajúci. Viliam, ďakujem aj za tvoj prejav a na úvod svojej faktickej by som tiež chcela vyzvať prezidentského kandidáta Petra Pellegriniho, aby prestal robiť handru z Ústavného súdu a poslal novelu Trestného zákona na zverejnenie v Zbierke zákonov. Vrátim sa k tvojmu prejavu. Keď sa pozrieme na predchádzajúce vlády Roberta Fica, tak akoby sa vrece pretrhlo s ľuďmi ako Bašternák, Kičura a mnoho ďalších. No a keď taký obyčajný človek, ktorý poctivo pracuje celý život, od rána do večera, rok čo rok šetrí každý cent, aby mohol kúpiť, aby si mohol kúpiť vlastný byt, auto, alebo aby svojim deťom doprial lepšiu budúcnosť a potom ten poctivý človek vidí takých Kičurovcov a Bašternákovcov, ako sa vedľa nich usadzujú, jazdia v luxusnom aute, bývajú v honosnej vile a užívajú si život bez starostí, alebo vidí, ako sa nejaký politik kúpe v luxusnom kaštieli, a pritom jeho majetok pochádza z korupcie, z kradnutia a podvodov. Pocit nespravodlivosti v takýchto situáciách je prirodzený a pochopiteľný. Je frustrujúce vidieť, ako tí, ktorí sa správajú neeticky a nelegálne profitujú na úkor tých, ktorí poctivo pracujú a dodržiavajú pravidlá. A práve tento návrh zákona prináša spravodlivosť a umožňuje úradom pozrieť sa na prsty takýmto podvodníkom. Som naozaj zvedavá na hlasovanie, pretože tam sa ukáže, kto sa bojí preukázať pôvod svojho majetku a kto má čisté svedomie. Ďakujem.
P. Paška, predseda NR SR: (2009-02-10):
(Hlasovanie.) 134 prítomných, 130 bolo za, 4 sa zdržali. Návrh uznesenia sme prijali. Poprosím teraz pána poslanca Kuboviča, aby uviedol ako poverený spravodajca zahraničného výboru hlasovanie o návrhu uznesenia k návrhu na vyslovenie súhlasu Národnej rady Slovenskej republiky s Dohodou o stabilizácii a pridružení medzi Európskymi spoločenstvami a ich členskými štátmi na jednej strane a Bosnou a Hercegovinou na strane druhej . Je to tlač 867.
Hrnčiar, Andrej, podpredseda NR SR (2016-04-21):
Pán poslanec Suchánek.
Laššáková, Jana, podpredsedníčka NR SR (2014-11-08):
S reakciou pán poslanec Mičovský.
P. Hrušovský, predseda NR SR: (2005-09-20):
(Hlasovanie.) 123 prítomných, 122 za návrh, 1 nehlasoval. Návrh sme schválili. Teraz pristúpime k sľubu poslanca . Chcem pripomenúť, že podľa § 4 ods. 2 zákona o rokovacom poriadku poslanec skladá sľub tak, že po verejnom prečítaní textu položí pravú ruku na ústavu, povie slovo „sľubujem“ a podaním ruky a svojím podpisom potvrdí zloženie sľubu. Poprosím pána Keszegha a podpredsedu Národnej rady Slovenskej republiky – pána Keszegha, aby sa dostavil na zloženie sľubu, a pána podpredsedu, aby prečítal sľub. Zároveň prosím poslancov, aby pri skladaní sľubu stáli.
Laššáková, Jana, podpredsedníčka NR SR (2012-11-30):
Na vystúpenie pána poslanca s faktickou poznámkou pán poslanec Zajac. Končím možnosť prihlásiť sa s faktickými poznámkami. Nech sa páči, pán poslanec.
Raši, Richard, poslanec NR SR (2013-09-17):
Dobrý deň prajem. Výbor pre zdravotníctvo bude zasadať o 12.00 hodine. Ďakujem.
Laššáková, Jana, podpredsedníčka NR SR (2015-07-01):
Príjemné dobré ráno, vážené panie poslankyne, páni poslanci, otváram desiaty rokovací deň 53. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán podpredseda Národnej rady Ján Figeľ a ďalej poslanci Juraj Droba, Mikuláš Dzurinda, Viera Mazúrová, Ivan Mikloš a Mária Ritomská. Podľa schváleného programu pristúpime k rokovaniu o vládnom návrhu zákona, ktorým sa mení a dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 1562, návrh na jeho pridelenie na prerokovanie výborom je v rozhodnutí č. 1577. Prosím ministra kultúry Slovenskej republiky Marka Maďariča, aby vládny návrh zákona uviedol. Nech sa páči, pán minister, máte slovo.
Š. Kužma, poslanec: (2007-10-30):
Hovoríte dobrovoľnosť nie je v prvom pilieri, lebo nehovoríme o demokracii, lebo musíme myslieť na súčasných dôchodcov. Áno, rovnako nemôže byť dobrovoľnosť v druhom pilieri, lebo musíme myslieť na budúcich dôchodcov. Rozdiel medzi nami a vami je v tom, že vy myslíte s perspektívou 5 rokov, čo ste mi aj v zákulisí potvrdili, a nie s perspektívou dlhodobou, ako sme rozmýšľali my. A ešte jednu vec poviem. My sme vám povedali, a vy ste to aj pripustili, kde sú peniaze a ako sa dá sanovať Sociálna poisťovňa v súčasnosti, aj tie zdroje ste museli pripustiť. Ale vôbec vy o tom nehovoríte, ako to bude s dôchodkami, keď tieto zdroje vyschnú alebo podstatne sa znížia a vy musíte pripustiť, že raz tie peniaze, ktoré sme vám nechali, nebudú, vy musíte pripustiť, že konjunktúra, ktorá je aj vďaka hospodárskej politike predošlej vlády, nemusí byť večná a môže byť ovplyvnená aj zahraničným vývojom, kde nám môžu klesnúť odvody z titulu vyššej nezamestnanosti, môžu nám klesnúť daňové výnosy z dôvodu, že bude hospodárska kríza, čiže všetky tie tri zdroje, ktoré dneska pripúšťate, že sú na sanovanie, a potom skutočne nastanú problémy, keď vy za ideálnych podmienok nie ste schopní vygazdovať, tak nebudete schopní určite vygazdovať potom.
Nachtmannová, Oľga, poslankyňa NR SR (2016-09-08):
Ďakujem za slovo. Pán poslanec Grendel, keď ste povedali, že novela rokovacieho poriadku je kladivo na opozíciu, tieto slová ma vyslovene tak zastavili, preto aj reagujem. Vy ste asi zabudli, že počas toho, ako ste boli hovorcom u vtedajšieho ministra vnútra pána Lipšica a ako bývalý novinár a redaktor, tak vám nemalo uniknúť, že svojho času pán Sulík ako predseda parlamentu rozmiestnil v tejto miestnosti staré televízory, ktoré opozícii odrátavali čas. Vaša pamäť je nejak zvláštne limitovaná, že takéto niečo, nebolo to tak dávno, si nepamätáte. A vtedy navyše bolo, že diskusia bývala neobmedzená. Teraz tu máme 20 minút pre poslanca, 30 minút pre zástupcu klubu. Ja si myslím, že ak človek rozumie danej problematike, ktorú tu chce prezentovať, tak tých 20 minút mu plne bude stačiť. A navyše, keď tam je tá ďalšia záležitosť, že ak sa prednáša pozmeňovák, tento ide nad rámec týchto minút. Takže určite je to podstatne demokratickejšie, platí to ako pre opozíciu, tak aj pre koalíciu, než to, čo ste vy predviedli vtedy s tými televízormi. Nemyslím teraz vás osobne, ale vtedy ste bol súčasťou vládnej koalície ako hovorca ministra.
Figeľ, Ján, podpredseda NR SR (2013-05-21):
Nech sa páči, Štefan Kuffa.